P6_TA(2006)0218
EU Szolidaritási Alap ***I
Az Európai Parlament jogalkotási állásfoglalása az Európai Unió Szolidaritási Alapjának létre-
hozásáról szóló európai parlamenti és tanácsi rendeletre irányuló javaslatról (COM(2005)0108 –
C6-0093/2005 –2005/0033(COD))
(Együttdöntési eljárás: első olvasat)
Az Európai Parlament,
–tekintettel a Bizottságnak az Európai Parlamenthez és a Tanácshoz intézett javaslatára
(COM(2005)0108) (1),
–tekintettel az EK-Szerződés 251. cikkének (2) bekezdésére, 159. cikkének (3) bekezdésére és
181a. cikkének (2) bekezdésére, amely alapján a Bizottság benyújtotta javaslatát a Parlamenthez(C6-0093/2005),
–tekintettel a közép-európai árvízkatasztrófáról szóló 2002. szeptember 5-i állásfoglalására (
2),
–tekintettel az idei nyár európai természeti katasztrófáiról (tüzek és áradások) szóló 2005. szeptember 8-i
állásfoglalására (3),
–tekintettel eljárási szabályzata 51. cikkére,
–tekintettel a Regionális Fejlesztési Bizottság jelentésére, valamint a Költségvetési Bizottság és a Környezet-
védelmi, Közegészségügyi és Élelmiszer-biztonsági Bizottság véleményére (A6-0123/2006);
1. jóváhagyja a Bizottság javaslatát, annak módosított formájában;2. rámutat arra, hogy a jogalkotási javaslatban 2006 utánra jelzett előirányzatok a következő többéves
pénzügyi keretről szóló döntéstől függenek;
3. felhívja a Bizottságot, hogy a következő többéves pénzügyi keret elfogadása után –adott esetben –
nyújtson be a program pénzügyi referenciaösszegeinek kiigazítására vonatkozó javaslatot;
4. felhívja a Bizottságot, hogy utalja az ügyet újból a Parlamenthez, ha lényegesen módosítani szándékozik
a javaslatot vagy a helyébe másik szöveget kíván léptetni;
5. utasítja elnökét, hogy továbbítsa álláspontját a Tanácsnak és a Bizottságnak.
(1) A Hivatalos Lapban még nem tették közzé.
(2) HL C 272. E, 2003.11.13., 471. o.
(3) Elfogadott szövegek, P6_TA(2005)0334.
P6_TC1-COD(2005)0033
Az Európai Parlament álláspontja amely első olvasatban 2006. május 18-án került elfogadásra az
Európai Unió Szolidaritási Alapjának létrehozásáról szóló …/2006/EK európai parlamenti és tanácsi
rendelet elfogadására tekintettel
AZ EURÓPAI PARLAMENT ÉS AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 159. cikke harmadik és181a. cikke második bekezdésére,
tekintettel a Bizottság javaslatára,
tekintettel az Európai Gazdasági és Szociális Bizottság véleményére (
1),
aRégiók Bizottságával folytatott konzultációt követően,
a Szerződés 251. cikkében megállapított eljárásnak megfelelően (2),2006.12.7. C 297 E/331 Az Európai Unió Hivatalos Lapja
2006. május 18., csütörtökHU
(1)HL C 28., 2006.2.3., 69. o.
(2)Az Európai Parlament 2006. május 18-i álláspontja.
mivel:
(1) A„katasztrófa” kifejezésen olyan nagy, romboló hatású esemény értendő, amelynek során a
lakosság és a környezet súlyos károkat szenved, például árvíz, tűz vagy szárazság esetén. Súlyos
katasztrófák és válsághelyzetek esetén a Közösség szolidaritást vállal az érintett tagállamokkal és min-
denekelőtt azok lakosságával: azonnali, specifikus pénzügyi támogatást nyújtva elősegíti a normális
életkörülmények gyors helyreállítását az érintett területeken, illetve hozzájárul a közvetlen áldozatoknak
juttatott pénzbeli kárpótláshoz, anélkül, hogy átvenné az állami vagy magánhivatalok feladatát.
(2) Az Európai Unió Szolidaritási Alapja (a továbbiakban: Alap) cselekvőképességet biztosít a
Közösség számára nagyobb méretű katasztrófák és válsághelyzetek esetén. Jelentős mértékben
hozzá kell járulnia ahhoz, hogy a Közösség eredményesebben és célzottabban lépjen fel olyan terüle-teken, amelyeken a polgárok elvárják a Közösség fellépését. Ezen oknál fogva különös figyelmet kell
fordítani arra, hogy az alap alkalmazási területe és pénzügyi ellátottsága között koherencia legyen
annak érdekében, hogy a Közösség egy kibővült és tovább bővítendő Európai Unióban a polgárok
elvárásainak minden körülmények között meg tudjon felelni. Ez egyrészt azt jelenti, hogy el kellkerülni az alkalmazási terület túlfeszítését, másrészt azt, hogy a Közösség az egyértelműenmeghatározott alkalmazási területeken még a különösen válságos években is elegendő eszközökkel
rendelkezik.
(3) A Bizottság szolidaritást vállal az Európai Unióval csatlakozási tárgyalásokat folytató tagjelölt
országokkal is.
(4) A súlyos környezeti, ipari és technológiai katasztrófákat, például a folyó- és tengerszennyezést és a
sugárveszélyt, előidézhetik azonnali pusztító hatással járó, ember által vagy véletlenül okozott
események, vagy természeti események, mint például árvizek vagy erdőtüzek, vagy hosszú távú
következményekkel járó események, mint például szárazság vagy fagy, valamint terrortámadások. A
gazdasági és társadalmi kohézió már létez őeszközei fedezni tudják a kockázatmegelőző intézkedések
költségeit, s képesek a sérült infrastruktúra helyreállításának finanszírozására. Az Alap révén –melyet
a 2012/2002/EK tanácsi rendelet (
1) hozott létre –a Közösség részt tud vállalni a közvetlenül érintett
személyek azonnali szükségleteinek kielégítésére szolgáló segélyszolgálatok mozgósításában, illetve az
infrastruktúra legfontosabb elemeit ért károk kijavításában annak érdekében, hogy a katasztrófa
sújtotta területeken a gazdasági élet újraindulhasson. Az alap alkalmazási körébe azonban elsősorban
olyan katasztrófák tartoznak, amelyek természeti eseményekre vezethetők vissza, és a Közösség
számára lehetővé kell tenni, hogy nem természeti eredetű, valamint olyan válsághelyzetekre is
reagálni tudjon, amelyek esetében a felelősség megfelelően nem állapítható meg.
(5) Olyan intézkedésekre van szükség, melyek hozzájárulnak az érintett államok erőfeszítéseihez azokban
a súlyos katasztrófa- vagy válsághelyzetekben, melyeket az államok saját erőből nem képesek kezelni.Mivel e rendelet célját a tagállamok nem tudják kielégítően megvalósítani, s a szükséges intézkedések átfogó
volta miatt azközösségi szinten jobban megvalósítható, a Közösség intézkedéseket hozhat a Szerződés
5. cikkében meghatározott szubszidiaritás elvének megfelelően. Az említett cikkben meghatározott arányosságelvének megfelelően ez a rendelet nem lépi túl az e cél eléréséhez szükséges mértéket.
(6) Az Alap finanszírozásának a pénzügyi kerettől függetlenül kell történnie, és a maximális összeget
csupán szükség esetén lehet mobilizálni. A megfelelő finanszírozás biztosítása érdekében az
Alapnak, legfeljebb 7 milliárd euro-ig, a rugalmassági tartalék részét kell képeznie.
(7) A szubszidiaritás elvével összhangban az e rendelet alapján hozott intézkedéseket a jelentős csapásokra
kell korlátozni, melyek meghatározása az érintett terület függvénye. Terrortámadás esetén a Közös-
ségnek akkor is reagálnia kell az eseményekre, ha az anyagi kár nem felel meg az alap mobilizáció-jához szükséges mennyiségi feltételnek, a támadás következményei azonban olyan súlyosak, hogy aközösségi szolidaritás szükségessé válik. Figyelembe kell venni, továbbá, a távoli és elszigetelt régiók,
pl. a szigetek és peremvidékek sajátos helyzetét a megerősített partnerség összefüggésében.2006.12.7. C 297 E/332 Az Európai Unió Hivatalos Lapja
2006. május 18., csütörtökHU
(1) HL L 311., 2002.11.14., 3. o.
(8) A korábbi Alap létrehozását követő első évben szerzett tapasztalatok alapján megállapítható, hogy
az alap alkalmazása olyan katasztrófák esetén, amelyek lassú fejlődés eredményeként alakulnak ki,
problematikus. Ezért szükséges, hogy e rendeletben egyértelműen meghatározzák azt az időpontot,amikortól egy kérelem támogathat. Továbbá szükséges, hogy a támogathatóság szabályait a kiváltóesemény különös jellegzetességeihez, intenzitásához és időtartamához hozzáigazítsák, ami általmindenekelőtt az ilyen típusú katasztrófák esetén meghozott különleges intézkedések pénzügyi
fedezetét biztosítják.
(9) A súlyos katasztrófák, különösen a természeti eredetűek, gyakran több országot érintenek. Ameny-
nyiben súlyos katasztrófa sújt egy támogatásra jogosult államot, támogatásban lehet részesíteni azt a
támogatásra jogosult szomszédos országot is, melyet az adott katasztrófa szintén érint.
(10) A közösségi támogatás rendeltetése, hogy a súlyos katasztrófahelyzetben az érintett államok által tett
erőfeszítéseket kiegészítse, s a legsürgetőbb szükségintézkedésekre fordított állami kiadások egy részétfedezze.
(11) A szubszidiaritás elvével összhangban közösségi támogatás csak az érintett állam kérésére folyósít-
ható. A Bizottság méltányos elbírálásban részesíti az államok által benyújtott kérelmeket.
(12) Előfordulhat, hogy a legsürgetőbb mentési munkálatok és vészhelyzeti intézkedések finanszírozásához
a kérelmező államoknak azonnali pénzügyi segítségre van szükségük. A támogatást kérelmező állam
kérésére ezért –a rendelkezésre álló költségvetési források függvényében –támogatási előleget kell
számára folyósítani kérelmének kézhezvételét követően.
(13) Körültekintő pénzgazdálkodás szükséges annak biztosítása érdekében, hogy a Közösség megfelelő
válaszlépéseket tudjon tenni, amennyiben viszonylag rövid idő alatt több katasztrófa követi
egymást.
(14) Indokolt a döntéshozatal felgyorsítása egyes pénzügyi források meghatározott célokra történő elkülö-
nítése és lehető leggyorsabb felszabadítása érdekében. Az adminisztratív eljárásokat ennek megfelelően
kell módosítani, s a szükséges minimumra korlátozni. E célból az Európai Parlament, a Tanács és a
Bizottság között 2006. május 17-én létrejött, a költségvetési fegyelemről és a pénzgazdálkodás hatékonyságáról
és eredményességéről szóló intézményközi megállapodás (
1)rendelkezik azAlap finanszírozásáról.
(15) Az e rendelet alapján juttatott támogatások kifizetési és felhasználási mechanizmusának tükröznie kell
a beavatkozás sürgősségét. Ezért a jóváhagyott pénzügyi támogatás felhasználása vonatkozásábanrealisztikus határidőt kell megállapítani.
(16) Egy támogatásban részesülő államnak –összhangban saját alkotmányos és intézményi viszonyaival,
valamint jogi és pénzügyi helyzetével –be kell vonnia a regionális vagy a helyi hatóságokat is a
végrehajtási megállapodások megkötésébe és végrehajtásába. Mindazonáltal továbbra is a kedvezmé-
nyezett állam felelős a támogatás felhasználásáért és a közösségi finanszírozás révén támogatott
műveletek irányításáért és ellenőrzéséért az Európai Közösségek általános költségvetésére alkalma-zandó költségvetési rendeletről szóló 2002. június 25-i 1605/2002/EK Euratom tanácsi rende-letnek (
2), (a továbbiakban: költségvetési rendelet) megfelelően.
(17) Az e rendelet alapján támogatott műveletet nem lehet más közösségi pénzügyi eszköz segítségével
pénzügyi támogatásban részesíteni. Abban az esetben, ha valamely művelet kapcsán nemzetközi vagyközösségi eszközök pénzügyi támogatást biztosítanak meghatározott károkkal kapcsolatos kárpótláscéljára, az adott művelet részére ugyanezen célból nem juttatható támogatás ezen rendelet alapján.
(18) A közösségi fellépés nem menti fel azt a harmadik felet kötelezettségei alól, aki a „szennyező fizet”
elv értelmében leginkább felelős az általa okozott kárért, és nem teszi feleslegessé a megelőző intézke-
déseket sem közösségi, sem tagállami szinten, valamint nem veszi át az állami, illetve magánbizto-sítók szerepét sem.2006.12.7. C 297 E/333 Az Európai Unió Hivatalos Lapja
2006. május 18., csütörtökHU
(1)HL C 139., 2006.6.14., 1. o.
(2) HL L 248., 2002.9.16., 1. o.
(19) A közösségi pénzügyi támogatás végrehajtása során maximális átláthatóságot kell biztosítani, s megfe-
lelően nyomon kell követni a források felhasználását.
(20) Biztosítani kell, hogy a kedvezményezett államok elszámoljanak arról, hogyan használták fel a
számukra folyósított támogatást.
(21) Különleges esetekben és a szolidaritásvállalást tanúsító fellépésekre e rendelet alapján a katasztrófa
évében rendelkezésre álló pénzügyi források függvényében a következő évre vonatkozó pénzügyi
előirányzatok meghatározásakor kiegészítő támogatásról kell gondoskodni.
(22) Biztosítani kell, hogy az illetékes közösségi szervek képesek legyenek pénzügyi ellenőrzéssel kapcsola-
tos kötelezettségeiknek eleget tenni.
(23) A később harmadik fél által megtérített kiadások fedezésére biztosított, illetve a rendelettel nem össz-
hangban felhasznált vagy a károk végösszegét meghaladó támogatást vissza kell téríteni.
(24) Az e rendelet alapján tanúsított szolidaritásvállalás megkönnyítésére technikai segítségnyújtást kell
biztosítani annak érdekében, hogy javítsák a tagállamoknak a Bizottsághoz vagy más, illetékes
testülethez benyújtott támogatási kérelmek megfelelő kitöltésére irányuló képességét annak érde-
kében, hogy a Bizottság jobban el tudja bírálni a hozzá intézett kérelmeket.
(25) E rendelet hatálybalépésének időpontjában a 2012/2002/EK rendeletet hatályon kívül kell helyezni.
Rendelkezéseit azonban továbbra is alkalmazni kell azon kérelmek esetében, melyeket ezen időpontelőtt nyújtottak be,
ELFOGADTA EZT A RENDELETET:
1. cikk
Tárgy és hatály
(1) Az Európai Unió Szolidaritási Alapját (a továbbiakban: az alap) abból a célból hozták létre, hogy segít-
ségével a Közösség a tagállamokat, azok régióit, illetve az Európai Unióval csatlakozási tárgyalásokat folytató
tagjelölt országokat (a továbbiakban: támogatásra jogosult államok) sújtó súlyos katasztrófák és válsághely-
zetek esetén megfelelő válaszlépéseket tudjon tenni.
(2) Az Európai Unióval csatlakozási tárgyalásokat folytató állam csak abban az esetben kaphat támo-
gatást az alaptól, ha a súlyos katasztrófa az ezen állam és valamely tagállam között fekvő, határonátnyúló szárazföldi vagy tengeri területet érint.
(3) Ez a rendelet lefekteti azokat a szabályokat, melyek az alap működtetését szabályozzák az alábbiak
esetén:
a) természeti katasztrófák;b) ipari és/vagy technológiai katasztrófák;
c) közegészséget veszélyeztető helyzetek;
d) terrorista merényletek.
2. cikk
Súlyos katasztrófák
E rendelet alkalmazásában egy katasztrófa vagy válsághelyzet akkor tekintendő súlyosnak, ha legalább egy
támogatásra jogosult államban olyan közvetlen károkat eredményez, melyek becsült összege 2007-es árakon
számítva meghaladja az 1 milliárd eurot, vagy az érintett állam bruttó nemzeti jövedelmének 0,5 %-át.2006.12.7. C 297 E/334 Az Európai Unió Hivatalos Lapja
2006. május 18., csütörtökHU
Mindazonáltal a Bizottságnak kivételes és indokolt esetben módjában áll úgy döntenie, hogy súlyosnak
minősíti a támogatásra jogosult állam területének egy meghatározott részét sújtó katasztrófát vagy vészhely-
zetet abban az esetben is, ha az nem felel meg a fenti mennyiségi kritériumoknak. Ezekben az esetekben a
Bizottság meghoz minden szükséges intézkedést az Alap keretében.
Különös figyelmet kell szentelni a Szerződés 299. cikkének (2) bekezdésében meghatározott távoli és
elszigetelt régiókra, például a szigetekre és a legkülső régiókra.
3. cikk
Szolidaritásvállalást tanúsító fellépés
(1) Ha egy támogatásra jogosult állam területén súlyos katasztrófa vagy válsághelyzet következik be, az
állam kérésére a Bizottság az alapból pénzügyi támogatást ítélhet meg számára.
Ha az első albekezdésben említett állammal valamelyik, támogatásra ugyancsak jogosult országot is sújtja
ugyanaz a súlyos katasztrófa vagy válsághelyzet, a Bizottság ezt az államot is támogatásban részesítheti az
alapból.
(2) Bármely katasztrófa esetén egy adott jogosult ország csak egy alkalommal részesülhet támogatásban.
4. cikk
Támogatható műveletek
E rendelet értelmében pénzügyi támogatásban csak olyan műveletek részesíthetők (a továbbiakban: támogat-
ható műveletek), melyeket az érintett állam hatóságai vagy közhasznú tevékenységet végző szervek hajtanak
végre, s melyek a következő kategóriákba sorolhatók:
a) az energia- és ivóvízellátás, a szennyvízgazdálkodás, telekommunikáció, közlekedés, egészségügy és
oktatás területén az infrastruktúra és berendezések működőképességének azonnali helyreállításához, vala-
mint a vészhelyzeti infrastruktúra létrehozásához és a lakosság azonnali ellátásához; továbbá a
lakosság szükségleteinek kielégítéséhez nélkülözhetetlen szükségintézkedések;
b) azonnali orvosi segítség és a lakosság védelmét szolgáló intézkedések súlyos közegészségügyi válság-
helyzet bekövetkezése esetén;
c) átmeneti szállás biztosítása, valamint a mentőszolgálatok finanszírozása az érintett lakosság azonnali
szükségleteinek kielégítése érdekében;
d)a természeti katasztrófák, valamint azok azonnali hatásainak azonnali elhárításához, továbbá a
katasztrófa elhárítást biztosító infrastruktúra azonnali biztosításához szükséges intézkedések;
e) a kulturális és természeti örökség azonnali megóvását célzó intézkedések;
f) a katasztrófa sújtotta területek azonnali megtisztítása érdekében nélkülözhetetlen szükségintézkedések;g)azonnali intézkedések asúlyos katasztrófák és terrortámadások közvetlen áldozatainak nyújtott orvosi
segítség terén, valamint az áldozatok és azok családjának nyújtott pszichológiai és szociális segítség.
5. cikk
Kérelmek
(1) Az erre jogosult állam támogatást kérelmezhet a Szolidaritási Alapból; kérelmét a lehető legkorábban,
de legfeljebb tíz héttel azon időpont után, amikor először hívták fel a hatóságok figyelmét a súlyos
katasztrófa által okozott első kárra, kell benyújtania a Bizottsághoz, és azon az alábbi kérdések vonatkozá-
sában valamennyi rendelkezésére álló információt fel kell tüntetnie:
a) a katasztrófa által okozott kár, valamint annak az érintett lakosságra, környezetre és gazdaságra, valamint
a kulturális és természeti örökségre gyakorolt hatása;
b) a 4. cikkben felsorolt kategóriákba tartozó, s az adott katasztrófa esetében szükséges műveletek becsült
költségeinek eloszlása;2006.12.7. C 297 E/335 Az Európai Unió Hivatalos Lapja
2006. május 18., csütörtökHU
c) bármely más forrásból származó közösségi támogatás, mely segíthet a katasztrófa következményeinek
felszámolásában;
d) bármely más forrásból származó nemzeti vagy nemzetközi támogatás –beleértve a magán- és állami
biztosításból befolyó kártérítést –, mely hozzájárulhat a károk felszámolásának költségeihez, különösen
pedig a támogatható műveletek költségeihez.
Az első albekezdés a) pontjában megadott információnak tartalmaznia kell a katasztrófa vagy vészhelyzet
által okozott teljes közvetlen kár becsült összegét. A maradandó és tartós hatású katasztrófákból származó
károk mennyiségi meghatározásának nehézsége esetén az érintett jogosult tagállam kérelmére a Bizottság
meghosszabbíthatja az alapból származó támogatás iránti kérelem benyújtásának tíz hetes határidejét.
(2) A Bizottság az első bekezdésben említett, illetve minden további, általa kért vagy más módon
megszerzett információ alapján elbírálja, teljesülnek-e a pénzügyi támogatás e rendeletben meghatározottfeltételei.
Abban az esetben, ha az érintett állam saját kezdeményezésre az első albekezdésben előírtakon kívül további
információt is szolgáltat, azt a Bizottságnak a kérelem benyújtását követő két hónapon belül meg kell
kapnia.
Ha azonban a Bizottság az első albekezdésben foglaltakkal összefüggésben az érintett államtól további infor-
mációt kér, azt a kéréstől számított egy hónapon belül meg kell kapnia.
6. cikk
Támogatási előleg
(1) A Bizottság az 5. cikk (1) bekezdésében említett kérelem beérkezését követően –a rendelkezésre álló
költségvetési források függvényében –azonnal támogatási előleget ítélhet meg a legsürgetőbb támogatható
műveletek vonatkozásában, s az érintett államnak a támogatási előleget egyetlen részletben, késedelem nélkül
folyósíthatja.
Az első albekezdést csak abban az esetben kell alkalmazni, ha a kérelemben kifejezetten kérik támogatási
előleg folyósítását.
(2) Az (1) bekezdés első albekezdése értelmében folyósított támogatási előleg összege az 5. cikk
(1) bekezdésének b) pontjában említett becsült összköltség legfeljebb 5 %-ának felel meg, de nem haladhatja
meg az 5 millió eurot.
(3) Minden esetben, ha előleget ítélnek meg kifejezetten meg kell említeni a 7. cikk (2) bekezdés második albe-
kezdésében említett visszafizetési rendelkezéseket.
7. cikk
A pénzügyi támogatás meghatározása
(1) A Bizottság az 5. cikk (2) bekezdésének megfelelően elvégzett vizsgálat alapján a lehető leggyor-
sabban, két héten belül eldönti, részesíti-e a kérelmezőt támogatásban, és ha igen, meghatározza a rendelke-
zésre álló források által biztosított kereteken belül folyósítható támogatás megfelelő mértékét.
Ez az összeg nem haladhatja meg az 5. cikk (1) bekezdésének b) pontjában említett becsült összköltség
50 %-át.
A 8. cikkben említett kísérő költségvetési javaslatokat a megfelelő összeg meghatározásával párhuza-
mosan kell elkészíteni, és a Bizottság ezzel egyidejűleg terjeszti elő őket.
Az alap mobilizálásához szükséges valamennyi javaslat benyújtásának teljes eljárása, ahogy azt az (1) és
(3) bekezdésekben lefektetett határidők jelzik, nem haladhatja meg az érintett állam kérelmének beérke-zését követő három hónapos időtartamot.
(2) Amennyiben az 5. cikk (2) bekezdésének megfelelően elvégzett vizsgálat alapján a Bizottság arra a
következtetésre jut, hogy a támogatás e rendeletben meghatározott feltételei nem teljesülnek, erről az érintett
államot a lehető leghamarabb értesíti.
Az értesítés időpontjától számított három hónapon belül a 6. cikk (1) bekezdése alapján folyósított minden
támogatási előleget vissza kell fizetni a Bizottságnak.2006.12.7. C 297 E/336 Az Európai Unió Hivatalos Lapja
2006. május 18., csütörtökHU
8. cikk
Költségvetési eljárás
(1) Ha a Bizottság az alapból pénzügyi támogatást ítél meg, a költségvetési hatósághoz haladéktalanul
benyújtja a 7. cikk (1) bekezdése alapján meghatározott összegnek megfelelő előirányzatok engedélyezéséhez
szükséges javaslatokat.
E javaslatok a következőket tartalmazzák:
a) az 5. cikk (2) bekezdésének megfelelően elvégzett vizsgálat eredményét, az elbírálás alapjául szolgáló
információk összefoglalásával együtt;
b) annak bizonyítékát, hogy a 3. cikk (1) bekezdésében rögzített feltételek teljesülnek;c) a javasolt összegek jogosságát igazoló érveket.
(2) Feltéve, hogy a költségvetési hatóság rendelkezésre bocsátja az előirányzatokat, a Bizottság határozatot
hoz a támogatás folyósításáról, melynek során figyelembe veszi a 6. cikk (1) bekezdése alapján esetleg márfolyósított támogatási előlegeket.
9. cikk
A támogatás kifizetése és felhasználása
(1) A támogatás folyósításáról szóló határozat elfogadását követően a Bizottság –a10. cikk (1) bekezdé-
sében említett megállapodás aláírását követő 15 napon belül –egy összegben kifizeti a támogatást a kedvez-
ményezett államnak.
(2) A kedvezményezett állam a támogatást annak esetleges kamataival együtt a 10. cikk (1) bekezdésében
említett megállapodás aláírásától számított 12 hónapon belül, de legkésőbb mindenképpen az első kárese-
ményt követő 18 hónapon belül felhasználja azon támogatható műveletek finanszírozására, melyeket a
katasztrófa vagy vészhelyzet bekövetkezte után végez el.
10. cikk
A támogatás végrehajtása
(1) A Bizottság és a kedvezményezett állam –saját alkotmányos, intézményi, jogi és pénzügyi rendelkezé-
seivel összhangban –megállapodást köt a támogatás folyósításáról szóló határozat végrehajtásáról.
A megállapodás mindenekelőtt pontosan meghatározza a támogatásban részesítendő műveletek jellegét és
helyszínét.
(2) A Bizottság gondoskodik arról, hogy a végrehajtási megállapodásokból eredő kötelezettségek a
kedvezményezett államok mindegyike esetében megegyezzenek.
(3) A kedvezményezett állam határozza meg, mely konkrét műveletekre fordítja a támogatás, s azt e
rendelettel, a támogatás folyósításáról szóló határozattal és a megállapodással összhangban használja fel.
A költségvetési rendeletnek megosztott és decentralizált gazdálkodásra vonatkozó rendelkezéseivel össz-
hangban ez a felelősség nem érinti a Bizottságnak az Európai Közösségek általános költségvetésének végre-hajtásával kapcsolatos felelősségét.
11. cikk
A műveletek finanszírozása
(1) A részben vagy egészben végrehajtási megállapodás keretében finanszírozott műveletek nem részesül-
hetnek támogatásban más közösségi vagy nemzetközi pénzügyi eszköz révén.
A kedvezményezett állam biztosítja az első albekezdés rendelkezéseinek betartását.
(2) Különösen az ipari és technológiai katasztrófák esetében a „szennyező fizet” elvet kell alkalmazni.
A kedvezményezett államoknak ezért igazolniuk kell, hogy minden lehetőt megtesznek annak érdekében,
hogy harmadik félt ől kárpótlásban részesüljenek.2006.12.7. C 297 E/337 Az Európai Unió Hivatalos Lapja
2006. május 18., csütörtökHU
12. cikk
Kompatibilitás más eszközökkel
Az alap forrásaiból támogatásban részesülő műveletek megfelelnek a Szerződés rendelkezéseinek és az ennek
alapján elfogadott jogi aktusoknak, a közösségi politikáknak és intézkedéseknek, valamint az előcsatlakozásitámogatási eszközöknek.
13. cikk
Zárójelentés és a támogatási folyamat lezárása
(1) A 9. cikk (2) bekezdésében meghatározott időszak végét követő hat hónapon belül a kedvezményezett
állam jelentésben számol be a Bizottságnak a támogatás pénzügyi felhasználásáról, s nyilatkozatban számol
el a kiadásokkal, feltüntetve az érintett műveletek finanszírozására igénybe vett minden egyéb forrást is.
A jelentés részletes tájékoztatást ad a kedvezményezett állam által foganatosított vagy javasolt megelőző
intézkedésekről, melyek célja a károk minimalizálása, s –lehetőség szerint –a hasonló katasztrófák megis-
métlődésének megakadályozása.
(2) Legkésőbb hat hónappal azt követően, hogy –az (1) bekezdésnek megfelelően –a kért információkat
hiánytalanul megkapja, a Bizottság megszünteti a pénzügyi támogatás folyósítását az alapból.
14. cikk
Az euró szerepe
Az e rendelet alapján megfogalmazott kérelmekben, támogatásfolyósításról szóló határozatokban, végrehaj-
tási megállapodásokban, jelentésekben, s a kapcsolódó dokumentumban szereplő összegeket mindig euróban
kell feltüntetni.
15. cikk
Forráshiány
(1) Abban az esetben, ha a 8. cikknek megfelelően javaslatot nyújtanak be, s az adott évben fennmaradó,
az alap számára rendelkezésre álló pénzügyi források nem tudják fedezni a szükségesnek ítélt pénzügyitámogatást, a Bizottság javasolhatja a költségvetési ellenőrzést gyakorló Európai Parlamentnek , hogy a
különbözetet az alap számára elkülönített következő kétévi pénzügyi előirányzatok terhére finanszírozzák.
(2) A katasztrófa bekövetkezésének évében és az azt követő kétévben minden körülmények között tiszte-
letben kell tartani az alap éves költségvetésének felső határát.
16. cikk
Közösségi szervek által gyakorolt pénzügyi ellenőrzés
A kedvezményezett állam biztosítja, hogy a 10. cikk alapján hozott végrehajtási megállapodással össz-
hangban elfogadott valamennyi finanszírozási határozat, illetve az ezekből következő valamennyi megálla-
podás és szerződés megteremtse annak lehetőségét, hogy a Bizottság az Európai Csaláselleni Hivatal (OLAF)segítségével ellenőrzést végezzen, illetve, hogy a Bizottság vagy a Számvev őszék –a megfelelő eljárásnak
megfelelően –helyszíni ellenőrzést tartson.
17. cikk
Nyilvánosság
A kedvezményezett állam egyértelmű módon tájékoztatja a közvetlenül érintett lakosságot és a közvéle-
ményt az alapból kapott támogatásról.
18. cikk
Visszatérítés
(1) Abban az esetben, ha a teljes közvetlen kár összege legalább 10 %-kal kevesebb, mint az 5. cikk
(1) bekezdésének b)pontja alapján becsült kárösszeg, a Bizottság a kedvezményezett államot a részére folyó-
sított pénzügyi támogatás megfelelő arányú visszatérítésére kötelezheti.2006.12.7. C 297 E/338 Az Európai Unió Hivatalos Lapja
2006. május 18., csütörtökHU
(2) Ha egy kedvezményezett állam nem tesz eleget a 10. cikk (3) bekezdésében vagy a 11. cikk (2) bekez-
désében foglaltaknak, a Bizottság az adott államot a részére folyósított pénzügyi támogatás teljes vagy rész-
leges visszafizetésére kötelezheti.
(3) Ha a kedvezményezett állam az előző súlyos katasztrófa után nem tett megelőző intézkedéseket, és
a súlyos katasztrófa nyomán bekövetkező kár csökkenthető vagy megelőzhető lett volna a megelőző intéz-
kedések meghozatalával, akkor a Bizottság felszólítja a kedvezményezett államot, hogy teljes egészébenvagy részben fizesse vissza a kapott pénzügyi támogatást.
(4) Mielőtt az (1), (2) és (3) bekezdés alapján határozatot fogadna el, a Bizottság kellő alapossággal
megvizsgálja az ügyet; mindenekelőtt, azonban, a kedvezményezett állam részére olyan időszakot jelöl ki,melynek során az megteheti észrevételeit.
(5) Minden jogtalanul folyósított és visszatérítendő összeget a Bizottságnak kell visszafizetni. A nem a
költségvetési rendelet előírásainak megfelelően visszafizetett összegekre késedelmi kamatot lehet felszámítani.
19. cikk
Technikai segítségnyújtás bizottsági kezdeményezésre
(1) A Bizottság kezdeményezésére az alap felhasználható az ennek a rendeletnek a végrehajtásához szük-
séges előkészülettel, monitoringgal, adminisztratív és technikai segítségnyújtással, pénzügyi ellenőrzéssel ésfelügyelettel kapcsolatos intézkedések finanszírozására. E célra legfeljebb az adott évben rendelkezésre állópénzügyi források 0,20 %-a fordítható.
A fenti intézkedéseket a költségvetési rendelet 53. cikke (2) bekezdésével, valamint a rendelet és a rendelet
végrehajtási szabályainak azon rendelkezéseivel összhangban kell végrehajtani, melyek a költségvetés ilyen
jellegű végrehajtására vonatkoznak.
Ezen intézkedések elengedhetetlen része olyan szakértői jelentések elkészítése, melyek segítségével a Bizottság
az 5. cikk (2) bekezdésének megfelelően elbírálja a támogatási kérelmeket.
(2) Ha az alapból támogatást irányoznak elő külső szolgáltatások igénybevétele céljából, a Bizottság hatá-
rozatot fogad el az (1) bekezdés első albekezdésében felsorolt intézkedések vonatkozásában.
20. cikk
Éves jelentés
Minden év július 1. előtt …(*) évi hatállyal –a Bizottság jelentést terjeszt be az Európai Parlament és a
Tanács elé az ennek a rendeletnek alapján az előző évben végzett tevékenységekről. A jelentés elsősorban a
benyújtott kérelmekkel, a megítélt támogatások folyósításáról hozott határozatokkal, a pénzügyi támogatás
megszüntetésével, valamint a végrehajtott intézkedésekkel kapcsolatban nyújt tájékoztatást.
21. cikk
Felülvizsgálat
A Bizottság javaslata alapján az Európai Parlament és a Tanács legkéső bb 2013. december 31-ig felülvizsgálja
ezt a rendeletet.
22. cikk
Hatályon kívül helyezés
A 2012/2002/EK rendelet hatályát veszti.
A hatályon kívül helyezett rendeletre vonatkozó hivatkozásokat e rendeletre vonatkozó hivatkozásként kell
értelmezni.2006.12.7. C 297 E/339 Az Európai Unió Hivatalos Lapja
2006. május 18., csütörtökHU
(*)A hatálybalépés évét követő év.
23. cikk
Átmeneti rendelkezés
A Bizottsághoz az e rendelet hatálybalépése előtt benyújtott kérelmek vonatkozásában továbbra is a
2012/2002/EK rendeletet kell alkalmazni.
24. cikk
Hatálybalépés
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt…,…
az Európai Parlament részéről
az elnöka Tanács részéről
az elnök
P6_TA(2006)0219
Az Energiaközösséget létrehozó szerződés megkötése ***
Az Európai Parlament jogalkotási állásfoglalása az Energiaközösséget létrehozó szerződés Európai
Közösség általi megkötéséről szóló tanácsi határozatra irányuló javaslatról (13886/1/2005 –
COM(2005)0435 –C6-0435/2005 –2005/0178 (AVC))
(Hozzájárulási eljárás)
Az Európai Parlament,
–tekintettel a tanácsi határozattervezetre (13886/1/2005),
–tekintettel az Európai Közösséget létrehozó szerződésre, különösen annak 47. cikke (2) bekezdésére,
55., 83., 89., 95., 133. és 175. cikkére,
–tekintettel az EK-Szerződés 300. cikke (3) bekezdésének második albekezdése értelmében és a 300. cikk
(2) bekezdése első albekezdésének első mondatával összefüggésben a Tanács által benyújtott, hozzájárulás
iránti kérelemre (C6-0435/2005),
–tekintettel eljárási szabályzata 75. cikkére és 83. cikke (7) bekezdésére,
–tekintettel az Ipari, Kutatási és Energiaügyi Bizottság ajánlására (A6-0134/2006);
1. hozzájárul a megállapodás megkötéséhez;2. utasítja elnökét, hogy továbbítsa álláspontját a Tanácsnak, a Bizottságnak, valamint a tagállamok, illetve
a Energiaközösséget létrehozó szerződés szerződő felei kormányainak és parlamentjeinek.2006.12.7. C 297 E/340 Az Európai Unió Hivatalos Lapja
2006. május 18., csütörtökHU